21/08/2020 | Administración LocalMunicipal
A Coruña
Infraestructuras e Mobilidade
Instrución para a tramitación das autorizacións para o transporte escolar

A Directora de Infraestruturas e Mobilidade, por delegación da Xunta de Goberno Local, na data 14 de agosto de 2020, aprobou a instrución do tenor literal seguinte: “As empresas transportistas deberán estar en posesión da correspondente autorización con carácter previo ao inicio do curso escolar, ao obxecto de realizar o transporte escolar dentro do termo municipal da Coruña. O procedemento de concesión da autorización iniciarase a solicitude das empresas de transporte que se presentarán preferentemente na sede electrónica do Concello da Coruña en http://sede.coruna. gob. es O prazo de presentación destas solicitudes finaliza o 31 de agosto. As empresas de transporte deberán presentar solicitude de licenza de transporte escolar, acompañada da seguinte documentación: 1.–Rutas, facilitadas polos centros escolares 2.–Horarios, Facilitados polos centros escolares 3.–Paradas (poden consultar en https://www.coruna. gal/mobilidade/gl/medios-de-transporte/autobus a listaxe de paradas de transporte urbano) 4.–A rede de rutas, paradas e horarios, que deberá entregarse entregarse nunha xeodatabase editable, en formato GTFS OU SIMILAR, compatible, en calquera caso con sistemas de información xeográfica. Poderán recibir información técnica sobre este extremo no teléfono 981 184 200, extensión 54034 ou no correo electrónico i. gonzalez@coruna. es 5.–En canto aos vehículos destinados a este transporte, deberán presentar: 5.1.–Relación de vehículos que se pretenden dedicar á prestación do servizo. Estes vehículos deberán estar debidamente homologados como correspondentes á clase M, con carácter principal ou suplente, e que cumpren os requisitos establecidos no Real Decreto 443/2001, do 27 de abril.5.2.–Certificado expedido pola Delegación de Transportes da Xunta de Galicia no que conste que os vehículos –relacionando as matrículas- son idóneos para o transporte escolar. No suposto de non presentar este certificado, deberán presentar, respecto de cada vehículo, a seguinte documentación: a) Permisos de circulación dos vehículos a nome da empresa solicitante da autorización do transporte ou título que, de conformidad eco establecido no artigo 48.1 da Lei de Ordenación do Transporte Terrestre, outorgue a dispoñibilidade sobre el. b) Tarxeta de Inspección Técnica dos vehículos en vigor, acreditativa de que os vehículos que realizarán o transporte escolar cumpren o previsto no RD 443/2001, en relación co disposto no RD 2042/1994, do 14 de outubro. c) Póliza de seguro de responsabilidade civil e recibo xustificativo do pagamento en vigor, que cubra os danos e perdas que poidan chegar a sufrir as persoas transportadas en cada vehículo adscrito ao servizo. d) Se a periodicidade do pagamento dos recibos for distinta á anual, deberá presentar os orixinais ou fotocopia cotexada a cada vencemento. De non facelo así, anularase a autorización, salvo por calquera circunstancia fose baixa temporal o vehículo para o dito transporte, feito que deberá ser comunicado ao Concello para devolver a correspondente autorización.1.–Contrato co centro escolar ou, de ser o caso, certificación expedida polo centro contratante.2.–Xustificante de pagamento da taxa municipal que, coa presentación da documentación no Rexistro Municipal, deberá aboarse segundo o previsto na Ordenanza Fiscal número 13. Para as empresas de transporte que presenten toda a documentación esixida, serálles expedidas as correspondentes tarxetas de autorización. Para as demais, outorgarase un prazo de 10 días para a subsanación de defectos. NOTA: debido á dificultade de paso dos buses escolares pola glorieta situada na confluencia da rúa Xinebra coa rúa Bruxelas, está terminantemente prohibido o tránsito por ela. ENDBODY_PARA NOTIFICAR Segundo.- Publicar o texto íntegro da Instrución aprobada no apartado anterior, no Boletín Oficial da Provincia, na web municipal e web municipal de Mobilidade no seguinte enlace: https://coruna.gal/mobilidade/gl/detalle-contenido/autorizacions-para-o-transporte-escolar/contenido/1453739586669, para a súa difusión e xeral coñecemento. Tamén poderá consultarse no teléfono municipal de atención cidadá 010”. O que se publica para a súa eficacia, garantir o seu coñecemento e facer efectivo o seu cumprimento A Coruña, 17 de Agosto de 2020 A Directora de Infraestruturas e Mobilidade Elvira Quintairos Lorenzo